ზონკარი

ზონკარი — ერედვის მუნიციპალიტეტის სოფლების ზემო ზონკარისა და ქვემო ზონკარის საერთო სახელწოდება.

სოფელი იოანე ბატონიშვილის მიერ 1790-იან წლებში შედგენილი ქართლ-კახეთის აღწერაში იხსენიება პატარა ლიახვის ხეობის ოსურ სოფლებს შორის („ოსის ზონკარი“).ქართლ-კახეთის აღწერა / იოანე ბაგრატიონი; ტექსტი გამოსაცემად მოამზადეს, გამოკვლევა და საძიებლები დაურთეს თინა ენუქიძემ და გურამ ბედოშვილმა; თბილისი: მეცნიერება, 1986. — გვ. 38. სოფელს იხსენიებს ასევე XVIII საუკუნის მოგზაური იოჰან გიულდენშტედტი.გიულდენშტედტის მოგზაურობა საქართველოში, გ. გელაშვილის თარგმ. და გამოც., ტ. 1, თბ., 1962. — გვ. 97, 177. XX საუკუნეში გაიყო ორ სოფლად: ზემო ზონკარი და ქვემო ზონკარი. 1922-1990 წლებში შეიყვანეს სამხრეთ ოსეთის ავტონომიური ოლქის ცხინვალის რაიონში. 1990-იანი წლების კონფლიქტის შემდეგ ორივე სოფელი რჩებოდა საქართველოს იურისდიქციის ქვეშ. 2002 წლის აღწერით ზემო ზონკარში იყო 41 მცხოვრები, ქვემო ზონკარში — 70. 2006 წელს ორივე სოფელი შევიდა ერედვის მუნიციპალიტეტის შემადგენლობაში საერთო სახელწოდებით — ზონკარი.ერედვის მუნიციპალიტეტი / მუნიციპალიტეტების რეესტრი — საჯარო რეესტრის ეროვნული სააგენტო. 2008 წლიდან ზონკარი ოკუპირებულია რუსეთის ფედერაციის მიერ. 
კულტურული მემკვიდრეობა
 ზონკარის ღვთისმშობლის ეკლესია
 ზონკარის კოშკიანი ეკლესია
 ზონკარის შიოწმინდის ეკლესია
 ზონკარის ზურგიანი კოშკი
 ზონკარის კოშკი
 ზონკარის დარბაზი
ლიტერატურა

სქოლიო

კატეგორია:საქართველოს სოფლების ძველი სახელწოდებები
კატეგორია:ერედვის მუნიციპალიტეტის ისტორიული სოფლები